De litlæ Swethiuthæ usque Wiræsund I [ukæsio]; inde usque Malægstagh I; inde usque Krampe sund III; inde usque Wedde sund I; inde usque Arnholm II. Atque notandum est, quod processus de Utlengi uersus Arnholm magis habeat se ad aquilonem quam ad orientem. E Arnholm trans mare Aland usque Linæbötæ VI; inde usque Thiyckækarl VIII. Notandum est, quod inter Thiyckækarl ad Linæbötæ multe iacent insule Fyghelde nomine. Inde usque Aspæsund VI, et ibi sunt tres insule, quarum una est Aspö, secunda Refholm, III:a Malmö, et Iurima jacet ultima ab eis uersus australem plagam et proxima mari. De Aspö usque Örsund VI; inde usque Hangethe III. Et notandum est, quod de Arnholm usque Lynæbetæ itur medio inter orientem et aquilonem, et si prosper est uentus ab occidente, potest uelificari directa linea de Arnholm usque Hangethe; et de Hangethe, que finnice dicitur Cuminpe, usque Lowicsund II; inde usque Karienkaskæ I; inde usque Juxaræ II; inde Horinsaræ, quod Danice dicitur Hestö, II; inde usque Purkal III. Et ad hanc insulam de Hangethe itur uersus orientem et aliquantulum tamen uersus aquilonem. Item de Purkal usque Narigeth ultra mare Estonum VI; inde usque Karlsö I et dimidia; inde usque Ræuelburgh dimidia. Et notandum, quod de Purkalæ usque Ræuelburgh uelificandum est inter australem plagam et orientalem. Preterea notandum est quod, si placet, potest uelificari de Hangethe usque Hothensholm cum uento aquilonis uersus australem plagam et orientalem. Atque ibi habet mare VIII vkæsio.